Christine

Lidt baggrund
Jeg er en på overfladen ganske almindelig ikke længere helt ung kvinde (jeg indrømmer; billedet er 4 år gammelt, jeg er bare så hamrende ufotogen at der går nærmest årtier imellem de gode skud...) som har en mere eller mindre "secret passion" for at spille rollespil og lade den under overfladen liggende galskab få frit løb i fantasy universer hvor det nærmest er et "must" at tæve, bide, stjæle, sparke, hakke, afbrænde, ligrøve, flænse, lyve og generelt hærge.

Udover volds- og ransaspekterne ved rollespil, nyder jeg at kunne bruge min fantasi og blive udfordret på at skulle danne mine egne indre billeder og lydspor og samtidigt skulle træde ind i en rolle og leve den helt ud. Jeg startede for snart mange år siden i en pige-D&D-gruppe og havde det fantastisk sjovt dér i et par år indtil de øvrige tøser begyndte at gifte sig og få børn og droppede rollespillet :o(

Der gik så mange år inden Kristine fik mig ind i en Avalon-rollespilsgruppe hvor vi prøvede ualmindeligt mange forskellige systemer på kort tid men fik lyst til at vende tilbage til "rødderne" og spille noget godt gedigent fantasy. Jeg er ikke specielt god til at spille rollespil, men jeg er vild med det og glæder mig til at lære nyt og begive mig sammen med de øvrige får ud blandt ulvene.

Hints
Zombiefår og tentakel er ord der ikke skal nævnes hvis Kristine og jeg er i samme rum, og det forventes at vi skal opføre os værdigt og voksent...

Dårligst tålte GM kommentar
"Kvinden i rummet var helt vildt fed, kæmpe stor, sådan rigtig klam og ulækker. Hun var mindst tre gange så stor som dig Christine"